
	ROMÂNIA

JUDEŢUL TIMIŞ

MUNICIPIUL TIMISOARA
INSTITUŢIA ARHITECTULUI ŞEF

BIROUL DEZVOLTARE URBANĂ ŞI AVIZARE PUZ/PUD 
Bd. Constantin Diaconovici Loga, nr. 1, 300030, tel: +40 256 408435
e-mail:dezvoltareurbana@primariatm.ro, internet:www.primariatm.ro



Nr. UR2011-024464/16.05.2012
RAPORT
DE INFORMARE SI CONSULTARE A PUBLICULUI

privind avizarea documentaţiei Plan Urbanistic Zonal 
,,Locuinţe colective P+2E+Er şi funcţiuni complementare”
str. Preot Al. Bălaş, Timişoara

Având în vedere ORDINUL nr. 2.701 din 30 decembrie 2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism;

Având în vedere procedura prevăzută în H.C.L. nr. 140/19.04.2011 privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului;

Se întocmeşte Raportul informării şi consultării publicului, Etapa 2 – etapa elaborării propunerilor PUZ şi RLU aferent pentru documentaţia:

Plan Urbanistic Zonal – ,,Locuinţe colective P+2E+Er şi funcţiuni complementare”
· nr. de înregistrare UR2011-024464/15.12.2011

· amplasament: str. Preot Al. Bălaş, Timişoara
· beneficiar: DAHMA MARIA CAMELIA
·  proiectant: S.C. WH PROJECT S.R.L 
Informarea şi consultarea publicului s-a desfăşurat astfel:

1.  Afişare pe site-ul oficial www.primariatm.ro al Primăriei Municipiului Timişoara începând cu data de 09.01.2012 a Anunţului privind demararea Etapei 2;

2. Afişarea pe 4 panouri a anunţului cu privire la lucrarea propusă, dintre care unul pe parcela care a generat PUZ;
3. S-au expediat prin Poşta Română anunţuri cu privire la Plan Urbanistic Zonal – ,,Locuinţe colective P+2E+Er şi funcţiuni complementare” str. Preot Al. Bălaş, Timişoara tuturor proprietarilor din zona studiată, un număr de 21 de adrese poştale;
4. Documentaţia a putut fi consultată la sediul administraţiei publice, Biroul Dezvoltare Urbană şi Avizare PUZ/PUD, după programul stabilit în Anunţ;
5. O persoană a solicitat consultarea documentaţiei la sediul administraţiei, fără să exprime vreo opinie, conform tabelului cu lista persoanelor care au solicitat consultarea documentaţiei;

6. In data de 19.01.2012, ora 16,00 – 17,00, a avut loc întâlnirea cu reprezentantul proiectantului  arh. Horea Circa şi cetăţenii din zonă, la Atelierul de Urbanism;
7. Au luat parte: inspectorul de zonă şi Şeful Biroului Dezvoltare Urbană şi Avizare PUZ/PUD, un reprezentant din partea proiectantului şi cinci cetăţeni, care au notat observaţiile în legătură cu propunerile din documentaţie în tabelul cu lista persoanelor participante la întâlnirea cu proiectantul;
8. Cetăţenii din zona studiată şi-au exprimat nemulţumirea cu privire la aglomerarea traficului din zonă, la noxele degajate de maşini, lipsa locurilor de parcare pe stradă, rezerva că reţelele de utilităţi nu vor face faţă la mărirea numărului de utilizatori, nemulţumire vis-a-vis de implantarea unor locuinţe colective în vecinătatea lor;
9. Având în vedere obiecţiunile ridicate de către cetăţeni, iniţiatorul PUZ a formulat un răspuns;
10. Rezultatele informării şi consultării împreună cu răspunsul iniţiatorului au fost afişate pe site-ul oficial www.primariatm.ro, iar celor care au participat la întâlnirea cu proiectantul din data de 19.01.2012 li s-a expediat prin poştă răspunsul iniţiatorului;
11. S-a inregistrat cu nr. RU2012-000127/01.03.2012 solicitarea unui cetăţean din zonă de organizare a unei dezbateri publice.
12. In data de 29 martie 2012 s-a organizat o dezbatere publică la sediul administraţiei publice şi, deoarece nu a participat nici un cetăţean, s-a organizat o nouă dezbatere publică în data de 05 aprilie 2012.
13. In urma înregistrării audio a dezbaterii din data de 05 aprilie 2012, s-a întocmit de către Direcţia Comunicare un proces verbal.

14. După data de 05.04.2012 nu s-au mai înregistrat sesizări;
Având în vedere că s-au parcurs procedurile prevăzute de H.C.L. nr. 140/19.04.2011 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, corespunzător Etapei 2 – etapa elaborării propunerilor PUZ şi RLU aferent, această Etapă a fost finalizată şi se va putea începe  circuitul legal  de avizare pentru documentaţia Plan Urbanistic Zonal - ,,Locuinţe colective P+2E+Er şi funcţiuni complementare” str. Preot Al. Bălaş, Timişoara, beneficiar DAHMA MARIA CAMELIA, proiectant S.C. WH PROJECT S.R.L 

Arhitect Şef

Arh. Ciprian Silviu CADARIU

Şef Birou







Consilier
Arh. Emilian Sorin CIURARIU




Ing. Sorina POPA
Red/dact. S.P. – 2 ex 



























PAGE  
2

